open-index/open-wikipedia-markdown huggingface dataset:
ইসরা হিরসি

থাম্ব|২০১৮ সালে বন্দুকবাজদের সহিংসতার বিরুদ্ধে প্রতিবাদী হিরসি।

**ইসরা হিরসি** (জন্ম ২২ ফেব্রুয়ারি, ২০০৩) একজন আমেরিকান পরিবেশকর্মী। তার সহ-প্রতিষ্ঠিত মার্কিন যুব জলবায়ু ধর্মঘটের তিনি একজন সহ-নির্বাহী পরিচালক হিসাবে দায়িত্ব পালন করেছেন। ২০২০সালে ৪০ বছরের কম বয়সীদের নিয়ে সরকারি এবং রাজনীতির ক্ষেত্রে প্রভাবশালীদের নামের ফরচুন-৪০-এর যে তালিকা তৈরি হয় তাতে হিরসির নাম রয়েছে।

## প্রাথমিক জীবন এবং সক্রিয়তাবাদ
হিরসির বাল্যকাল কেটেছে মিনেসোটার মিনিয়াপোলিস শহরে। তিনি মার্কিন কংগ্রেস মহিলা ইলহান ওমারের মেয়ে। তার বাবার নাম আহমেদ আবদিসালান হিরসি। মাত্র বারো বছর বয়সে আমেরিকার মলে জামার ক্লার্কের পক্ষে বিচারের জন্য প্রতিবাদকারীদের মধ্যে তিনি ছিলেন অন্যতম। হিরসি মিনিয়াপলিস সাউথ হাই স্কুলের ছাত্রী।.উচ্চ বিদ্যালয়ের পরিবেশ ক্লাবে যোগদানের পরে তিনি জলবায়ু সক্রিয়তা সংক্রান্ত বিষয়ে জড়িয়ে পড়েন।

২০১৯ সালের ১৫ মার্চ এবং ৩ মে সারা আমেরিকা যুক্তরাষ্ট্র জুড়ে শত শত ছাত্রেরা যে ধর্মঘটে সামিল হয় সেই সংগঠনকে হিরসি নেতৃত্ব দিয়েছিলেন। মার্কিন যুব জলবায়ু ধর্মঘটের তিনি ছিলেন সহ-প্রতিষ্ঠাতা। ২০১৯ সালের জানুয়ারী মাসে মার্কিন যুক্তরাষ্ট্রের বিশ্বব্যাপী যুব জলবায়ু পরিবর্তন আন্দোলনেরও সহ-প্রতিষ্ঠাতা। তিনি এই সংগঠনের সহ-নির্বাহী পরিচালক হিসাবে কাজ করেন। ২০১৯ সালে তাকে ব্রওয়ার ইয়ুথ সম্মান দেওয়া হয়। ঐ বছরই হিরসি ভয়েস অফ দ্য ফিউচার সম্মানও পেয়েছিলেন। ২০২০ সালে ব্ল্যাক এন্টারটেনমেন্ট টেলিভিশন (বিইটি) হিরসিকে "ভবিষ্যত ৪০"-এর তালিকায় স্থান দেয়।
## তথ্যসূত্র

বিষয়শ্রেণী:২০০৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন পরিবেশবাদী
বিষয়শ্রেণী:২১শ শতাব্দীর মার্কিন নারী
বিষয়শ্রেণী:মার্কিন নারী সক্রিয়কর্মী
বিষয়শ্রেণী:মার্কিন সাম্যবাদী
বিষয়শ্রেণী:২১শ শতাব্দীর আফ্রিকান-মার্কিন নারী
বিষয়শ্রেণী:২১শ শতাব্দীর আফ্রিকান-মার্কিন লেখিকা
বিষয়শ্রেণী:২১শ শতাব্দীর আফ্রিকান-মার্কিন লেখক
বিষয়শ্রেণী:২১শ শতাব্দীর মার্কিন লেখক
বিষয়শ্রেণী:বার্নার্ড কলেজের প্রাক্তন শিক্ষার্থী
বিষয়শ্রেণী:মার্কিন মানবাধিকার কর্মী
বিষয়শ্রেণী:২১শ শতাব্দীর মার্কিন লেখিকা
আলসাগফ আল-আরবিয়া মাদ্রাসা

**আলসাগাফ আল-আরবিয়াহ মাদ্রাসা** সিঙ্গাপুরে অবস্থিত একটি মাদ্রাসা। সিঙ্গাপুরের ছয়টি পূর্ণকালীন মাদ্রাসাগুলির মধ্যে এটি একটি। মাদ্রাসাটি মজলিস উগামা ইসলাম সিঙ্গাপুরা (এমইউআইএস) দ্বারা স্বীকৃত।  মাদ্রাসাটি ভাষা এবং ধর্মীয় বিষয়গুলির পাঠদানের জন্য পরিচিত।

মাদ্রাসাটির স্থাপত্য আংশিকভাবে ডাচ-ইন্ডিজ দ্বারা প্রভাবিত  এবং এটি স্থানীয় সংস্কৃতি এবং জলবায়ুকেও প্রতিফলিত করে। আলসাগফ সিঙ্গাপুরের অন্যতম ঐতিহ্যবাহী শিক্ষাপ্রতিষ্ঠান হিসাবে স্বীকৃত। 
বাম|থাম্ব|288x288px| আলসাগফ আল-আরবিয়ার সম্মুখভাগ
## ইতিহাস
১৯১২ সালে সৈয়দ মোহাম্মদ বিন আহমেদ আলসাগফের ইচ্ছা অনুসারে মাদ্রাসাটি প্রতিষ্ঠিত হয়।  এটি সিঙ্গাপুরের প্রাচীনতম মাদ্রাসা।

আলসাগাফ সর্বপ্রথম একটি বালক মাদ্রাসা হিসাবে প্রতিষ্ঠিত হয়। ১৯৪০-এর দশকে পৃথক প্রতিষ্ঠানে আলসাগফ মহিলা শিক্ষার্থীও নেওয়া শুরু করে। ফলে সহশিক্ষা প্রতিষ্ঠানে পরিণত হয়। যখন পুরুষ শিক্ষার্থীর সংখ্যা হ্রাস পেতে শুরু করে, আলসাগফ ছেলেদের ভর্তি নেওয়া বন্ধ করে দেয়। তখন থেকে মাদ্রাসাটি শুধু মেয়েদের শিক্ষাপ্রতিষ্ঠান হিসাবে গড়ে ওঠে। 
## পাঠ্যক্রম
আলসাগফ আরবি ভাষা শিক্ষার উপর বেশি জোর দেয়। প্রায় সকল ধর্মীয় বিষয়ের পাঠদানের মাধ্যম ভাষা হল আরবি  এবং এই পাঠের সময় শিক্ষার্থীদের আরবিতে কথা বলতে উৎসাহ দেওয়া হয়। মাদ্রাসাটি অন্যান্য একাডেমিক এবং ভাষা (ইংরেজি এবং মালে) বিষয়ও পাঠদান করে। শিক্ষার্থীরা বিভিন্ন স্তরের বিভিন্ন সহ-পাঠ্যক্রমিক কার্যক্রমে অংশগ্রহণ করতে পারে।

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:আরবি ভাষার লেখা থাকা নিবন্ধ
বিষয়শ্রেণী:সিঙ্গাপুরের মাদ্রাসা
বিষয়শ্রেণী:১৯১২-এ প্রতিষ্ঠিত শিক্ষাপ্রতিষ্ঠান
জয়ারামান মদনগোপাল

**জয়ারামান মদনগোপাল** (; জন্ম ৭ নভেম্বর ১৯৭৪) হলেন ভারতের একজন সাবেক প্রথম শ্রেণীর ক্রিকেটার। তিনি এখন একজন আম্পায়ার এবং রনজি ট্রফির খেলায় আম্পায়ার হিসাবে প্রথম দায়িত্ব পালন করেন। ১৯ নভেম্বর ২০২১ তারিখে, ভারত ও নিউজিল্যান্ডের মধ্যকার টি২০আই খেলায় প্রথম আম্পায়ার হিসাবে দায়িত্ব পালন করেন। ৬ অক্টোবর ২০২২ তারিখে তিনি তার প্রথম একদিনের আন্তর্জাতিক (ওডিআই) ক্রিকেট খেলায় আম্পায়ার হিসাবে দাঁড়ান ভারত ও দক্ষিণ আফ্রিকার মধ্যকার খেলায়।

## তথ্যসূত্র

## আরও দেখুন
টি২০ আন্তর্জাতিক ক্রিকেট আম্পায়ারদের তালিকা
## বহিঃসংযোগ
* 

বিষয়শ্রেণী:১৯৭৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় ক্রিকেটার
বিষয়শ্রেণী:ভারতীয় ক্রিকেট আম্পায়ার
বিষয়শ্রেণী:তামিলনাড়ুর ক্রিকেটার
বিষয়শ্রেণী:চেন্নাই থেকে আগত ক্রিকেটার
বিষয়শ্রেণী:ভারতীয় টি২০ আই ক্রিকেট আম্পায়ার
বিষয়শ্রেণী:ভারতীয় ওডিআই ক্রিকেট আম্পায়ার
বিষয়শ্রেণী:ভারতীয় টেস্ট ক্রিকেট আম্পায়ার
এনসাইক্লোপিডিয়া অফ শিয়া

***এনসাইক্লোপিডিয়া অফ শিয়া*** () শিয়া অধ্যয়নের উপর লিখিত একটি বিশ্বকোষ যা ১৯৮১ থেকে ২০১১ সালের মধ্যে ১৪ খণ্ডে প্রকাশিত হয়েছিল। এর প্রধান সম্পাদক হলেন আহমদ সৈয়দ জাওয়াদী। এই বিশ্বকোষের লেখা ১৯৮১ সালে তাহের ফাউন্ডেশনের পৃষ্ঠপোষকতা দিয়ে শুরু হয় এবং এর পরে ফাহিমে মোহেবির ও পৃষ্ঠপোষকতা করেছিলো।

## তথ্যসূত্র

বিষয়শ্রেণী:২০শ শতাব্দীর বিশ্বকোষ
বিষয়শ্রেণী:শিয়া ইসলাম
বিষয়শ্রেণী:ইসলামি বিশ্বকোষ
বিষয়শ্রেণী:ফার্সি বিশ্বকোষ
বিষয়শ্রেণী:ইরানি বই
বিষয়শ্রেণী:২১শ শতাব্দীর বিশ্বকোষ
মুহাম্মদ আলী জলন্ধরি

**মুহাম্মদ আলী জলন্ধরি** (১৮৯৫ - ২১ এপ্রিল ১৯৭১) একজন পাকিস্তানি ইসলামি পণ্ডিত ছিলেন। তিনি আলমি মজলিস তাহাফ্ফুজ খতমে নবুয়াত- এর আমির ও সাধারণ সম্পাদক ছিলেন। 

## প্রাথমিক এবং শিক্ষা জীবন
জলন্ধরি ১৮৯৫ সালে জলন্ধর জেলার নাকোদারের রায়পুর আরাইয়ানে জন্মগ্রহণ করেছিলেন। 

জলন্ধরি তার প্রাথমিক শিক্ষা মাহমুদ হাসান দেওবন্দির ছাত্র ফকির উল্লাহর কাছ থেকে পেয়েছিলেন এবং পরে জলন্ধরের খায়ের মুহাম্মদ জলন্ধরীর নিকট পড়াশোনা করেন। তিনি দারুল উলুম দেওবন্দে আনোয়ার শাহ কাশ্মীরীর নিকট হাদীস অধ্যয়ন করেন। 

## কর্মজীবন
জলন্ধরি জামিয়া খাইরুল মাদারিস এবং আলমি মজলিস তাহাফ্ফুজ খতমে নবুওয়াত-

জলন্ধরি জামিয়া খাইরুল মাদারিস এবং আলমি মজলিস তাহাফ্ফুজ খতমে নবুওয়াত-এর সহ-প্রতিষ্ঠাতা। তিনি মজলিস-ই-আহরার-ই-ইসলামেরমাদারিস এবং আলমি মজলিস তাহাফ্ফুজ খতমে নবুওয়াত-

জলন্ধরি জামিয়া খাইরুল মাদারিস এবং আলমি মজলিস তাহাফ্ফুজ খতমে নবুওয়াত-এর সহ-প্রতিষ্ঠাতা ছিলেন। তিনি মজলিস-ই-আহরার-ই-ইসলামের অন্যতম প্রধান নেতা ছিলেন এবং অল ইন্ডিয়া মজলিস-ই-আহরার ইসলামের কেন্দ্রীয় ওয়ার্কিং কমিটির সদস্য এবং মজলিস-ই-আহরার-ই-ইসলাম পাঞ্জাব শাখার সভাপতি হিসেবে দায়িত্ব পালন করেছিলেন। 

## আরও দেখুন
* দেওবন্দি ব্যক্তিত্বের তালিকা
## তথ্যসূত্র

বিষয়শ্রেণী:১৮৯৫-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:পাকিস্তানি সুন্নি মুসলিম
বিষয়শ্রেণী:পাকিস্তানি সুন্নি মুসলিম পণ্ডিত
বিষয়শ্রেণী:দেওবন্দি ব্যক্তি
বিষয়শ্রেণী:মুসলিম পণ্ডিত
বিষয়শ্রেণী:দারুল উলুম দেওবন্দের প্রাক্তন শিক্ষার্থী
বিষয়শ্রেণী:আলমি মজলিস তাহাফফুজ খতমে নবুয়তের আমির
বিষয়শ্রেণী:জলন্ধরের ব্যক্তি
বিষয়শ্রেণী:হানাফী ব্যক্তি
বিষয়শ্রেণী:পাকিস্তানি ইসলাম ধর্মীয় নেতা
বিষয়শ্রেণী:মুসলিম ধর্ম প্রচারক
বিষয়শ্রেণী:জলন্ধর জেলার ব্যক্তি
নতুন বাটাবারী

**নতুন বাটাবারী** আসামের কামরূপ জেলার একটি গ্রাম। গ্রামটি রাভা হাসং স্বায়ত্তশাসিত পরিষদ এলাকায় ও সেই সাথে আসাম-মেঘালয় সীমান্তে অবস্থিত।

## পরিবহন
৩৭ নম্বর জাতীয় সড়কের মাধ্যমে গ্রামটিতে যাওয়া এবং এটি নিয়মিত বাস এবং পরিবহনের মাধ্যম নিকটবর্তী শহর ও নগরগুলির সাথে সংযুক্ত।

## তথ্যসূত্র

বিষয়শ্রেণী:আসামের গ্রাম
বিষয়শ্রেণী:কামরূপ জেলার গ্রাম
মুনকার ও নাকির

**মুনকার** ও **নাকির** () (বাংলা অর্থ "অস্বীকারকারী এবং তিরস্কারকারী") দুজন ফেরেশতার নাম। যার অর্থ অপরিচিত বিকট চেহারাসম্পন্ন। কবরে এসে মৃত ব্যক্তিকে প্রশ্নকারী দুইজন ফেরেশতা যাদের অদ্ভুত চেহারা ও ভীতিপ্রদ অবয়বের কারণে এই রুপ নাম দেয়া হয়েছে। তারা উভয়ই মৃত ব্যক্তির নিকট অপরিচিত।

## বর্ননা
মুনকার ও নাকির ফেরেশতাদ্বয় কালো বর্ণের ও নীল চক্ষুবিশিষ্ট হবে। হাদিস এসেছে রাসূল (সাঃ) বলেছেন,

إِذَا قُبِرَ الْمَيِّتُ – أَوْ قَالَ أَحَدُكُمْ أَتَاهُ مَلَكَانِ أَسْوَدَانِ أَزْرَقَانِ يُقَالُ لأَحَدِهِمَا الْمُنْكَرُ وَالآخَرُ النَّكِيرُ

*মৃত লোককে বা তোমাদের কাউকে যখন কবরের মধ্যে রাখা হয় তখন কালো বর্ণের এবং নীল চোখ বিশিষ্ট দু’জন ফেরেশতা আসেন তার নিকট। তাদের মধ্যে একজনকে মুনকার এবং অন্যজনকে নাকির বলা হয়।* [সুনানে তিরমিযী, হাদিস: ১০৭১]

তারা মৃতকে প্রশ্ন করবেন। যারা সে প্রশ্নের উত্তর দিতে পারবে তারা জান্নাতের নেয়ামত ভোগ করতে থাকবে। আর যারা উত্তর দিতে ব্যর্থ হবে তারা জাহান্নামের শাস্তি ভোগ করতে থাকবে।

## কবরে যে সকল প্রশ্ন করবেন
মুসলমানরা বিশ্বাস করে যে, কোনও ব্যক্তি মারা যাওয়ার পরে তার মৃত্যু দেহ জানাজা এবং দাফন শেষ করে কবর দেয়া হয় এবং তার আত্মা বারযাখ নামক একটি যায়গার রাখা হয়। মৃত দেহর জানাজা এবং দাফন শেষ করার পর মুনকার ও নাকির মৃত আত্মাকে কবরে করিয়ে তিনটি প্রশ্ন জিজ্ঞাসা করবেনঃ
# তোমার রব কে? 
# তোমার দীন (ধর্ম) কি ছিল?
# তোমার নবী কে?
যারা এই প্রশ্নগুলোর উত্তর দিতে পারবে, তাদের কবরের সঙ্গে জান্নাতের যোগাযোগ স্থাপন করে দেয়া হবে। জান্নাতের হাওয়া এবং সুঘ্রাণ তাদের কবরে আসতে থাকবে। আর যারা কবরের সংক্ষিপ্ত বিচারালয়ের ৩টি প্রশ্নের উত্তর দিতে ব্যর্থ হবে, তারা তাদের কর্ম অনুযায়ী কিয়ামত অনুষ্ঠিত হওয়ার আগ পর্যন্ত শাস্তি ভোগ করতে থাকবে। মুসলমানদের এটা বিশ্বাস রয়েছে যে, জাহান্নামের আগুন বারযাখ থেকে দেখা যায় এবং এর ফলে সৃষ্ট আধ্যাত্মিক যন্ত্রণায় তাদের আত্মা একসময় শুদ্ধ হবে।

## আরও দেখুন
* বারযাখ
* কবরের শাস্তি

## তথ্যসূত্র

বিষয়শ্রেণী:ইসলামি পরকালবিদ্যা
বিষয়শ্রেণী:ফেরেশতা
বিষয়শ্রেণী:পরকাল
হংসল মেহতা

**হংসল মেহতা** একজন ভারতীয় চলচ্চিত্র পরিচালক, লেখক, অভিনেতা ও প্রযোজক। তিনি টেলিভিশন অনুষ্ঠান *খানা খাজানা* (১৯৯৩-২০০০) দিয়ে তার কর্মজীবন শুরু করেন এবং পরবর্তীকালে *জয়তে* (১৯৯৯), *[[দিল পে মাত লে ইয়ার!!]]* (২০০০), ও *ছল* (২০০২) চলচ্চিত্র পরিচালনা করেন। তিনি *[[শাহিদ (চলচ্চিত্র)|শাহিদ]]* (২০১৩) চলচ্চিত্র পরিচালনার জন্য সর্বাধিক পরিচিত, এই কাজের জন্য তিনি শ্রেষ্ঠ পরিচালনা বিভাগে জাতীয় চলচ্চিত্র পুরস্কার অর্জন করেন। এরপর তিনি *[[সিটি লাইটস (২০১৪-এর চলচ্চিত্র)|সিটি লাইটস]]* (২০১৪), *[[আলীগড় (চলচ্চিত্র)|আলীগড়]]* (২০১৬), *সিমরান* (২০১৭), *ওমের্তা* (২০১৮) ও *[[স্ক্যাম ১৯৯২]]* (২০২০) পরিচালনা করেন।

## চলচ্চিত্রের তালিকা
### চলচ্চিত্র

### টেলিভিশন

## পুরস্কার

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:২১শ শতাব্দীর ভারতীয় চলচ্চিত্র পরিচালক
বিষয়শ্রেণী:গুজরাতি ব্যক্তি
বিষয়শ্রেণী:ভারতীয় টেলিভিশন পরিচালক
বিষয়শ্রেণী:ভারতীয় পুরুষ চিত্রনাট্যকার
বিষয়শ্রেণী:মুম্বইয়ের চলচ্চিত্র পরিচালক
বিষয়শ্রেণী:মুম্বইয়ের চলচ্চিত্র প্রযোজক
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:শ্রেষ্ঠ পরিচালনা বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:১৯৬৮-এ জন্ম
হাবিবুল্লাহ মুখতার

**মাওলানা হাবিবুল্লাহ মুখতার** (২৮ এপ্রিল ১৯৪৪ - ২ নভেম্বর ১৯৯৭) (উর্দু: مولانا ڈاکٹر محمد حبیب اللہ مختار شہیدؒ) ছিলেন একজন পাকিস্তানি ইসলামি পণ্ডিত ও লেখক। তিনি জামিয়া উলুমুল ইসলামিয়ার চ্যান্সেলর এবং বেফাকুল মাদারিসিল আরাবিয়া পাকিস্তান-এর সাধারণ সম্পাদক হিসেবে দায়িত্ব পালন করেছেন। 

## প্রাথমিক এবং শিক্ষা জীবন
হাবিবুল্লাহ মুখতার ১৯৪৪ সালে দিল্লির হাকিম মুখতার হাসান খানের পরিবারে জন্মগ্রহণ করেন। তিন বছর বয়সে তিনি পরিবারের সাথে দিল্লি থেকে করাচিতে পাড়ি জমান। তিনি ১৯৫৯ সালে দারুল উলুম করাচি এবং দারসে নিজামি সিলেবাসে জামিয়া উলুমুল ইসলামিয়া থেকে প্রাথমিক ধর্মীয় শিক্ষা লাভ করেন। ১৯৬৬ সালে মুহাম্মদ ইউসুফ বিন্নুরীর নির্দেশে তিনি মদীনা ইসলামি বিশ্ববিদ্যালয়ে ভর্তি হন এবং চার বছর সেখানে পড়াশোনা করেন এবং ১৯৭০ সালে ফিরে আসেন। এরপর তিনি ১৯৭৩ সালে ইসলামিক স্টাডিজে এমএ এবং ১৯৮১ সালে করাচি বিশ্ববিদ্যালয় থেকে পিএইচডি অর্জন করেন। একই সময়ে তিনি শিক্ষকতা এবং জামিয়া উলুমুল ইসলামিয়ায় দারুল ইফতা অধ্যয়ন চালিয়ে যান

## কর্মজীবন
দারসে নিজামির প্রধান গ্রন্থ সহিহ বুখারিসহ প্রতিটি গুরুত্বপূর্ণ বইয়ের আদ্যোপান্ত তার আয়ত্বে ছিল জামিয়া উলুমুল ইসলামিয়ায়। ১৯৯১ সালে জামিয়ার দ্বিতীয় চ্যান্সেলর মাওলানা মুফতি আহমদুর রহমানের মৃত্যুর পর সর্বসম্মতিক্রমে মাওলানা হাবিবুল্লাহ মুখতারকে দায়িত্ব দেওয়া হয়। একই সময়ে বেফাকুল মাদারিসিল আরাবিয়া পাকিস্তানের সাধারণ সম্পাদকের পদও খালি ছিল। মাওলানা হাবিবুল্লাহ মুখতার এই পদের দায়িত্ব গ্রহণের জন্যও নির্বাচিত হন। 

## রচনাবলী
তিনি অনেকগুলি বই রচনা করেছিলেন এবং বহু আরবি বইও উর্দুতে অনুবাদ করেছিলেন।  যার মধ্যে রয়েছে:

* ইসলামে শিশুদের লালনপালন 
* ইয়াকীন ওয়া ঈমান
* মোমিন কা হাতিয়ার

## মৃত্যু
১৯৯৭ সালের ২ নভেম্বর মুখতারকে তার চালক মুহাম্মদ তাহিরের সাথে গুলি করে হত্যা করা হয়।  তার শায়খ ও পরামর্শক আল্লামা বিন্নুরী ও মুফতি আহমদুর রহমানের পাশেই জামিয়া বিন্নুরী টাউন প্রাঙ্গণে তাকে সমাধিস্থ করা হয়।
## আরও দেখুন
* দেওবন্দি ব্যক্তিত্বের তালিকা

## তথ্যসূত্র

বিষয়শ্রেণী:১৯৪৪-এ জন্ম
বিষয়শ্রেণী:১৯৯৭-এ মৃত্যু
বিষয়শ্রেণী:মদিনা ইসলামী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:করাচি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দেওবন্দি ব্যক্তি
বিষয়শ্রেণী:বেফাকুল মাদারিসিল আরাবিয়া পাকিস্তানের মহাসচিব
বিষয়শ্রেণী:বেফাকুল মাদারিসিল আরাবিয়া পাকিস্তানের সদস্য
রানি আরওয়া মসজিদ

*রানী আরওয়া বিনতে আহমদ আল-সুলাইহি বা  রানী আরওয়া মসজিদ *(আরবি: مَسْجِد ٱلْمَلِكَة َْرْوَى بِنْت َْحْمَد صلصُّلَيْحِي, রোম্যানাইজড: Masjid Al-Malikah Arwā bint Aḥmad Aṣ-Ṣulayḥī) । এটি খ্রিস্টীয় ১০৫৬ থেকে ১১১১ এর মধ্যে রানী আরওয়া আল-সুলাইহি দ্বারা নির্মিত হয়েছিল এবং তার সমাধিটি পরে তীর্থস্থান হয়ে উঠে।  প্রাচী নতম ইয়েমেনি মসজিদগুলির মধ্যে একটি হিসাবে এর গুরুত্ব রয়েছে।  এটি *হুররাত-উল-মালেকাহ মসজিদ * নামেও পরিচিত, কারণ রানীকে প্রায়শই আল-মালিকা আল-হুরার নামে অভিহিত করা হত, যার অর্থ *দ্য নোবেল কুইন*।

## ইতিহাস

মসজিদটি নির্মিত হয় রানী আরওয়া বিনতে আহমদ আল-সুলাইহি এর মাধ্যমে, যিনি ইয়েমেনের সুলাইহিদ রাজ্যে ১০৮৮ থেকে ১১৩৩ সাল পর্যন্ত শাসন করেছিলেন।  ১০৮৭ সালে রানী আরওয়া জিবলা শহরে চলে আসার পরে তিনি *দার আল-ইজ* (আরবি: دَار ٱلْعِزّ, রোমানাইজড:Dār Al-ʿIzz) প্রাসাদটিকে একটি মসজিদে রূপান্তরিত করার নির্দেশ দেন। মসজিদটি এখনও তার স্থাপত্য ও আলংকারিক উপাদানগুলি ধরে রেখেছে যা ফাতিমিদ স্থাপত্যের নিদর্শন।

## স্থাপত্যশৈলী
ময়দান এর মাঝখানে খোলা উঠোন, (17.80 মি 2 × 20.00 এম 2 (191.6 বর্গফুট × 215.3 বর্গফুট) আয়তক্ষেত্রাকার ও চারটি করিডোর দ্বারা বেষ্টিত। কিবলার প্রাচীরটি উত্তর হলওয়েতে অবস্থিত। দক্ষিণ দিকের পাঁচটি প্রবেশ পথ দিয়ে কিবলায় প্রবেশ করা যায়। এটিতে চার সারি উচ্চ কলাম রয়েছে, এর মধ্যে কিছু অষ্টভুজ এবং কিছু আয়তক্ষেত্রাকার আকৃতির রয়েছে। দক্ষিণে হলওয়েটি দুটি প্রবেশপথ সহ দক্ষিণ প্রাচীর নিয়ে গঠিত। পূর্বের হলওয়েতে পয়েন্টযুক্ত কলামের দুটি স্তম্ভ রয়েছে। পশ্চিমা হলওয়ের দক্ষিণ পাশটি কুরআন মুখস্থের জন্য বর্তমানে একটি মাদ্রাসা হিসাবে ব্যবহৃত হচ্ছে। 
## মিহরাব

মিহরাবটি উত্তর হলওয়েতে কিবলার দেয়ালের মাঝখানে অবস্থিত। এটি প্রায় ৮৫ সেন্টিমিটার গভীরতাবিশিষ্ট এবং দুই পাশে ট্যাপার্ড লেইসের শীর্ষে  ফুল এবং জ্যামিতিক মোটিফগুলি বিশিষ্ট। মিহরাবটি কুফিক শিলালিপি দ্বারা বেষ্টিত রয়েছে, যাতে লেখা আছে: ''পরম করুণাময় আল্লাহর নামে, আমি আপনাকে পালনকর্তা হিসেবে গ্রহণ করি এবং আমি অজ্ঞদের মধ্যে নয় এবং আপনার (সৃষ্টিকর্তার) উপাসনা করি যতক্ষণ না আপনার কাছ থেকে নিশ্চিন্ততা আসে। মিহরাবের পাশেই সূরা আত-তাওবাহ ,১৮ র লিপিটির কুফিকে লিখিত একটি শিলালিপি রয়েছে। মিহরাবকে আধুনিক রাসায়নিক রঙে আঁকা হয়েছে।

## মিনার
মসজিদে দুটি মিনার রয়েছে, একটি দক্ষিণ-পূর্বে এবং অন্যটি দক্ষিণ-পশ্চিমে অবস্থিত। পূর্ব মিনারটি একটি উঁচু বর্গাকার পাথর ভিত্তিক স্তম্ভ নিয়ে ষোলটি পিলারের সমন্বয়ে গঠিত।

## রানির সমাধি

এটি রানির আদেশ অনুসারে নির্মিত হয়েছিল এবং এটি মসজিদের উত্তর-পশ্চিম কোণে অবস্থিত। তাঁর ইচ্ছার কথা উল্লেখ করে এবং প্রত্যক্ষদর্শীরা বলেছিলেন বলে তাঁর সমাধির স্থানটি মসজিদ ভবন থেকে আলাদা রাখা হয়েছিল। পূর্ব প্রাচীরের ফাঁপা কুলুঙ্গি আকারে নির্মিত মাজারের সম্মুখভাগটি স্থাপত্য উপাদানগুলির সাথে সজ্জিত। চারটি প্রবেশপথের মধ্যে দুটি রয়েছে দক্ষিণে, যার প্রস্থ ৬০ সেন্টিমিটার (24 ইঞ্চি), উচ্চতা ১.৬০ মিটার (5.2 ফুট) এবং গভীরতা 10 সেমি (3.9 ইঞ্চি) রয়েছে।
## গ্যালারী

চিত্র:Queen Arwa al-Sulayhi Masjid.jpg|View of the mosque, nestled in the buildings of Jibla and slopes of the Sarat Mountains, as seen from the palace
চিত্র:Mimbar Hurrat-ul-Malaika Mosque, Ji Jibla.jpg|Mimbar


## আরও দেখুন
*List of mosques in Yemen
## তথ্যসূত্র

## বহিঃসংযোগ
* Queen Arwa Mosque, 11th Century, Jibla, Ibb Governorate, Yemen 

বিষয়শ্রেণী:ইয়েমেনের মসজিদ
বিষয়শ্রেণী:১২শ শতাব্দীর মসজিদ
গোড়ালি

**গোড়ালি** পায়ের পিছনের প্রান্তে সহজে লক্ষণীয় একটি অংশ। এটি পায়ের নীচে পিছনে অবস্থিত একটি হাড়, ক্যালকেনিয়াস বা *গোড়ালি হাড়ের* একটি অভিক্ষেপ ।

## কাঠামো
থাম্ব|পায়ের মধ্যরেখা বরাবর প্রস্থচ্ছেদ
থাম্ব|উপর থেকে
গ্যাইটের সময় গোড়ালিতে প্রয়োগ করা দমনমূলক শক্তি বিতরণ করতে এবং বিশেষ করে অবস্থান পর্যায় যখন গোড়ালি মাটির সাথে যোগাযোগ করে, পায়ের তলাটি ২ সেমি পুরু (গোড়ালির নীচে) পর্যন্ত সাব-কিউটেনিয়াস সংযোজক টিস্যুর একটি স্তর দ্বারা আচ্ছাদিত হয়। এই টিস্যুতে চাপ চেম্বারগুলির একটি সিস্টেম রয়েছে যা উভয়ই শক শোষণ এবং পায়ের পাতাকে  স্থিতিশীল রাখতে কাজ করে । এই চেম্বারগুলির প্রতিটিতে কোলাজেন তন্তু দিয়ে তৈরি শক্ত সংযোজক টিস্যুর একটি স্তর দ্বারা আচ্ছাদিত *ফাইব্রোফ্যাটি* টিস্যু থাকে ।এই সেপ্টা ("দেয়াল") উপরের প্ল্যান্টার অ্যাপো-নিউরোসিস এবং নীচের পদ তলের  ত্বক উভয়ের সাথে দৃঢ়ভাবে সংযুক্ত থাকে ।পদতল শরীরের পৃষ্ঠের অন্যতম  রক্তনালী সম্বৃদ্ধ  অঞ্চলগুলির একটি এবং রক্তনালীগুলির ঘন সিস্টেম সেপ্টাকে আরও স্থিতিশীল করে।

## ফাটা গোড়ালি
ফাটা গোড়ালি একটি সাধারণ স্বাস্থ্য সমস্যা এবং এটি সংক্রমণের কারণ হতে পারে। এটি পায়ের ত্বকের শুষ্কতা  এবং মৃত ত্বক জমার কারণে হয়ে থাকে। সময়ের সাথে সাথে এটি ব্যাথা এবং জ্বালা সৃষ্টি করতে পারে। বিভিন্ন ময়শ্চারাইজিং ক্রিম এবং পায়ের ফাইলগুলি নিরাময় এবং প্রতিরোধ করার জন্য বর্তমানে বাজারে উপলব্ধ রয়েছে।

## আরও দেখুন
* অ্যাকিলিসের হিল

## মন্তব্য

 

## তথ্যসূত্র

* 

বিষয়শ্রেণী:পা
নাইলেক্স প্লাস্টিকস

**নাইলেক্স প্লাস্টিকস**, যা ১৯৪৭ সালে প্রতিষ্ঠিত হয়েছিল, ছিল অস্ট্রেলিয়ার প্লাস্টিক পণ্য প্রস্তুতকারক।  সংস্থাটি ২০০৯ সালে ব্যবসা গুটিয়ে নেয়। 

## তথ্যসূত্র

বিষয়শ্রেণী:অস্ট্রেলিয়ার প্লাস্টিক কোম্পানি
বিষয়শ্রেণী:২০০৯-এ বিলুপ্ত কোম্পানি
মিলেনিয়াম পিকচার্স

**মিলেনিয়াম পিকচার্স** **পিটিআই লিমিটেড** একটি চলচ্চিত্র ও মিডিয়া প্রযোজনা সংস্থা, যা রোজউড, নিউ সাউথ ওয়েলশ, অস্ট্রেলিয়ায়   অবস্থিত   এবয় পসি গ্রেম-ইভান্স এবং তার স্বামী কর্তৃক পরিচালিত।  

## তথ্যসূত্র

## বহিঃসংযোগ
* 

বিষয়শ্রেণী:অস্ট্রেলিয়ার চলচ্চিত্র প্রযোজনা কোম্পানি
হকিং অ্যান্ড কোম্পানি

**হকিং অ্যান্ড কোম্পানি প্রাইটি** **লিমিটেড** ছিল পশ্চিম অস্ট্রেলিয়ার কালগোরলি ভিত্তিক একটি প্রকাশনা সংস্থা। এটি ১৮৯৬ সালে সিডনি এডউইন হকিং প্রতিষ্ঠা করেছিলেন।

এটি দৈনিক সংবাদপত্র *[[ক্যালগুরলি মাইনার|দ্য কালগোর্লি মাইনার]]*  প্রকাশ করেছে। কোম্পানিটি গোল্ডফিল্ডস সম্প্রদায়ের সাথে প্রকাশক এবং সম্প্রদায় কাজে স্থানীয় পৃষ্ঠপোষক হিসাবে দীর্ঘ সম্পর্ক বজায় রেখেছে। 

১৯৭০ সালে *[[পশ্চিম অস্ট্রেলিয়ান|দ্য ওয়েস্ট অস্ট্রেলিয়নের]]* কাছে বিক্রির আগে পর্যন্ত হকিং পরিবার এই কোম্পানিটি চালু রেখেছিল। 

## তথ্যসূত্র

বিষয়শ্রেণী:অস্ট্রেলিয়ার বিলুপ্ত কোম্পানি
বিষয়শ্রেণী:অস্ট্রেলিয়ার প্রকাশনা কোম্পানি
হেরন ফার্মাসিউটিক্যালস

**হেরন ফার্মাসিউটিক্যালস** ওষুধ ও প্রাকৃতিক স্বাস্থ্যসেবা উপাদানের অস্ট্রেলীয় নির্মাতা।  হেরন সিগমা ফার্মাসিউটিক্যালসের একটি সহায়ক সংস্থা যা ১৯১২ সালে প্রতিষ্ঠিত হয়েছিল। 

## তথ্যসূত্র

 

## বহিঃসংযোগ

* অফিসিয়াল হেরন ফার্মাসিউটিক্যালস ওয়েবসাইট
* অফিসিয়াল সিগমা ফার্মাসিউটিক্যাল ওয়েবসাইট
* ব্লুমবার্গ এলপিতে হেরন ফার্মাসিউটিক্যালস পিটিআই লি

বিষয়শ্রেণী:অস্ট্রেলিয়ার ঔষধ প্রস্তুতকারক কোম্পানি
বিষয়শ্রেণী:১৯৭২-এ প্রতিষ্ঠিত ঔষধ প্রস্তুতকারক কোম্পানি
ননি মাদুয়েকে

**চুকুইয়োনোন্সো ত্রিস্তান মাদুয়েকে** (, ; জন্ম: ১০ মার্চ ২০০২; **ননি মাদুয়েকে** নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসি এবং ইংল্যান্ড অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং কেন্দ্রীয় আক্রমণভাগের খেলোয়াড় হিসেবে খেলে থাকেন।

ইংরেজ ফুটবল ক্লাব টটেনহ্যাম হটস্পারের যুব পর্যায়ের হয়ে খেলার মাধ্যমে মাদুয়েক ফুটবল জগতে প্রবেশ করেছেন এবং পরবর্তীকালে পিএসভির যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৯–২০ মৌসুমে, ওলন্দাজ ক্লাব ইয়ং পিএসভির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র মৌসুম অতিবাহিত করেছেন; ইয়ং পিএসভির হয়ে তিনি ৬ ম্যাচে ৪টি গোল করেছেন। একই মৌসুমে, তিনি পিএসভির মূল দলে অন্তর্ভুক্ত হয়েছেন। ২০২৩ সালের ২০শে জানুয়ারি তারিখে, প্রিমিয়ার লিগের ক্লাব চেলসি মাদুয়েকেকে ৩০.৬ মিলিয়ন ইউরোর বিনিময়ে ২০২৮ সাল পর্যন্ত এক চুক্তিতে স্বাক্ষর করার ঘোষণা দেয়।

২০১৭ সালে, মাদুয়েক ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
চুকুইয়োনোন্সো ত্রিস্তান মাদুয়েক ২০০২ সালের ১০ই মার্চ তারিখে ইংল্যান্ডের লন্ডনে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি নাইজেরীয় বংশোদ্ভূত।

## আন্তর্জাতিক ফুটবল
মাদুয়েক ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৮ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৭ সালের ২৭শে জুলাই তারিখে তিনি স্কটল্যান্ড অনূর্ধ্ব-১৬ দলের বিরুদ্ধে ম্যাচে ইংল্যান্ড অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ইংল্যান্ড অনূর্ধ্ব-১৭ দলের হয়ে তিনি ২০১৯ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন, তবে তার দল উক্ত প্রতিযোগিতায় গ্রুপ পর্ব হতে বিদায় নিয়েছিল; উক্ত প্রতিযোগিতায় তিনি ২ ম্যাচে অংশগ্রহণ করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ইংল্যান্ড অনূর্ধ্ব-২১ দলে স্থান পেয়েছেন। তিনি ২০১৯ সালের ২৭শে মার্চ তারিখে ডেনমার্ক অনূর্ধ্ব-১৭ দলের বিরুদ্ধে ইংল্যান্ডের বয়সভিত্তিক দলের হয়ে প্রথমবারের মতো গোল করেছেন।

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:২০০২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পিএসভি আইন্দোভেনের খেলোয়াড়
বিষয়শ্রেণী:ইংরেজ পুরুষ ফুটবলার
বিষয়শ্রেণী:টটেনহ্যাম হটস্পার ফুটবল ক্লাবের খেলোয়াড়
বিষয়শ্রেণী:ফুটবল মধ্যমাঠের খেলোয়াড়
বিষয়শ্রেণী:নেদারল্যান্ডসে দেশত্যাগী ইংরেজ
বিষয়শ্রেণী:ইংল্যান্ডের আন্তর্জাতিক যুব ফুটবলার
বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার
বিষয়শ্রেণী:নেদারল্যান্ডসে প্রবাসী ফুটবলার
বিষয়শ্রেণী:এরেডিভিজির খেলোয়াড়
বিষয়শ্রেণী:এরস্টে ডিভিজির খেলোয়াড়
বিষয়শ্রেণী:পুরুষ ফুটবল উইঙ্গার
বিষয়শ্রেণী:ক্রিস্টাল প্যালেস ফুটবল ক্লাবের খেলোয়াড়
বিষয়শ্রেণী:চেলসি ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:উয়েফা কনফারেন্স লিগ বিজয়ী খেলোয়াড়
বিষয়শ্রেণী:ইংল্যান্ডের পুরুষ আন্তর্জাতিক ফুটবলার
বিষয়শ্রেণী:কৃষ্ণাঙ্গ ইংরেজ ক্রীড়াবিদ
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
বিষয়শ্রেণী:ইংরেজ প্রবাসী পুরুষ ফুটবলার
বিষয়শ্রেণী:আর্সেনাল ফুটবল ক্লাবের খেলোয়াড়
আঞ্জাল পেট্টি ৫২০

**আঞ্জাল পেট্টি ৫২০** () হচ্ছে ১৯৬৯ সালে মুক্তিপ্রাপ্ত একটি তামিল চলচ্চিত্র। টি. এন. বলুর পরিচালনায় এবং এন. বসুদেব মেননের প্রযোজনায় চলচ্চিত্রটিতে শিবাজি গণেশন এবং বি. সরোজা দেবী অভিনয় করেছিলেন। চলচ্চিত্রটির সঙ্গীত পরিচালনার দায়িত্বে ছিলেন আর. গোবর্ধণম।

## অভিনয়ে
* শিবাজি গণেশন - প্রভু
* বি. সরোজা দেবী - শারদা
* মেজর সুন্দররাজন - শিবচিদাম্বরম
* নাগেশ - চন্দ্রু/স্টিফেন
* মনোরমা - স্টেলা
## সঙ্গীত
গানগুলোর সুরকার ছিলেন আর. গোবর্ধণম।

## গ্রহণ
চলচ্চিত্রটি মোটামুটি দর্শকপ্রিয় ছিলো।
## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:১৯৬৯-এর চলচ্চিত্র
বিষয়শ্রেণী:১৯৬০-এর দশকের তামিল ভাষার চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:ভারতীয় হাস্যরসাত্মক চলচ্চিত্র
রহিমিয়াহ মাদ্রাসা

**রহিমিয়াহ মাদ্রাসা** ভারতের দিল্লিতে অবস্থিত একটি ইসলামি মাদ্রাসা। মোগল সম্রাট আওরঙ্গজেবের আমলে শাহ ওয়ালিউল্লাহ দেহলভীর পিতা শাহ আবদুর রহিম মাদ্রাসাটি প্রতিষ্ঠা করেন।  ১৭১৮ সালে শাহ আবদুর রহিমের মৃত্যুর পর শাহ ওয়ালিউল্লাহ দেহলভী মাদ্রাসায় শিক্ষকতা শুরু করেন। ভারতীয় উপমহাদেশের ইসলামি শিক্ষার একটি শীর্ষস্থানীয় প্রতিষ্ঠানে পরিণত হয় এবং  সবচেয়ে প্রভাবশালী মাদ্রাসা হিসাবে স্বীকৃত হয়।  শাহ ওয়ালিউল্লাহ মারা গেলে তার পুত্র শাহ আবদুল আজিজ, শাহ রফি এবং শাহ আবদুল কাদের এই মাদ্রাসায় শিক্ষকতা শুরু করেন   এবং আবদুল আজিজ অধ্যক্ষ হিসাবে দায়িত্ব পালন করেন। আবদুল আজিজের মৃত্যুর পরে মাদ্রাসার নেতৃত্ব তার পুত্র শাহ মুহাম্মদ ইসহাক নেন।  ১৮৪৬ সালে মুহাম্মদ ইসহাকের মৃত্যুর পরে মাদ্রাসা বেশ কয়েকটি পরস্পর সংযুক্ত শিক্ষা প্রতিষ্ঠানে বিভক্ত হয়।  ইসলামের অন্যতম ধার্মিক ব্যক্তিত্ব সৈয়দ আহমদ বরেলভি এই মাদ্রাসার প্রাক্তন শিক্ষার্থী।

সমগ্র এশিয়া জুড়ে অনেক কুরআনের অনুলিপি তৈরিতে এই মাদ্রাসার অবদান রয়েছে।

## আরও দেখুন
* দারুল উলূম দেওবন্দ
* সৈয়দ আহমদ বরেলভি
* আল জামিয়াতুল আশরাফিয়া
* আল জামে-অতুল-ইসলামিয়া

## তথ্যসূত্র
 
*উপমহাদেশে ইসলামী জ্ঞানচর্চা ও বিপ্লবের উৎসভূমি
বিষয়শ্রেণী:ভারতে ইসলাম
বিষয়শ্রেণী:ভারতের মাদ্রাসা
এনসাইক্লোপিডিয়া অফ ইমাম আলী

***এনসাইক্লোপিডিয়া অফ ইমাম আলী*** () ইমাম আলীর (শিয়া মতাদর্শের প্রথম ইমাম) অধ্যয়ন সম্পর্কে একটি পার্সিয়ান বিশ্বকোষ যা ১৩ খণ্ডে প্রকাশিত হয়েছিল। এটির প্রধান সম্পাদক হলেন আলী আকবর রাশাদ। এই বিশ্বকোষটি "ইসলামিক গবেষণা ইনস্টিটিউট ফর কালচার অ্যান্ড থট" এর প্রকাশনা সংস্থা প্রকাশ করেছে।

## চিত্রশালা

চিত্র:Encyclopaedia of Imam Ali4.JPG|এনসাইক্লোপিডিয়া অফ ইমাম আলী'র সম্পূর্ণ সেট


## তথ্যসূত্র

## বহিঃসংযোগ
* এনসাইক্লোপিডিয়ার ওয়েবসাইট

বিষয়শ্রেণী:শিয়া ইসলাম
বিষয়শ্রেণী:ইসলামি বিশ্বকোষ
বিষয়শ্রেণী:ফার্সি বিশ্বকোষ
বিষয়শ্রেণী:ইরানি বই
বিষয়শ্রেণী:শিয়া সাহিত্য
ইব্রাহিমের মাজার

**স্থানীয়ভাবে লাল শাহবাজ দরগা** নামে পরিচিত **ইব্রাহিমের** মাজার টি ভারত এর গুজরাটের কচ্ছ জেলার ভদ্রেশর এ প্রায় ১১৬০ সালের দিকে নির্মিত হয়েছিল। এটি ভারতের প্রাথমিক ইসলামিক স্মৃতিস্তম্ভগুলির মধ্যে অন্যতম।মাজারটি ভুলভাবে লাল শাহবাজ কলন্দর এর বলে দাবি করা হয়, যার মাজারটি পাকিস্তানে অবস্থিত। 

## মাজার
মাজারটি একটি ছোট প্রাচীর ঘিরে একটি বর্গাকার পিরামিড আকৃতির গম্বুজ রয়েছে, যার অভ্যন্তর গোলাকার এবং প্রাচীরের বিপরীতে আটটি স্তম্ভ রয়েছে। বারান্দার ছাদটি সমতল , ৯×৩ টি ছোট স্কোয়ারে বিভক্ত, প্রতিটির ভিতরে পদ্ম ফুল রয়েছে। লতা-অলঙ্কারযুক্ত প্রধান প্রাচীর এর উপরে আর্কিট্রেভের বৃত্তাকার, বড় স্কোয়ার কুফিক অক্ষরে আরব শিলালিপির একটি গভীর রেখা রয়েছে এবং প্রাচীরের ডান প্রান্তে শিলালিপির দুটি লাইন রয়েছে। ময়দানের কয়েকটি কবরে কুফিক শিলালিপিও রয়েছে। ১১৬০ সালে নির্মিত এই এপিগ্রাফ টি ভারতের কুফিক স্ক্রিপ্টের প্রথম ব্যবহার হিসেবে চিহ্নিত হয়। স্মৃতিস্তম্ভের একটি শিলালিপি অনুসারে এটি ইব্রাহিমের মাজার।   

* ইসলামে ইব্রাহিম (ইব্রাহিম)

## তথ্যসূত্র
 

* হযরত ইব্রাহিমের সমাধি , *Islamiclandmarks.com*

বিষয়শ্রেণী:কচ্ছ জেলা
বিষয়শ্রেণী:ইসলামি মাজার
বিষয়শ্রেণী:গুজরাতের_সমাধিসৌধ
দেউরালি-জনতা ফার্মাসিউটিক্যালস

**দেউরালি-জনতা ফার্মাসিউটিক্যালস প্রাইভেট লিমিটেড** (**ডিজেপিএল**) কাঠমান্ডুতে অবস্থিত একটি নেপালি ঔষধ প্রস্তুতকারক কোম্পানি। 

## ইতিহাস
দেউরালি-জনতা ফার্মাসিউটিক্যালস কাঠমান্ডুতে প্রতিষ্ঠিত হয়েছিল ১৯৮৮ সালে, কোম্পানির নির্বাহী পরিচালক জনাব হরি ভক্ত শর্মা। এর কর্পোরেট অফিস বুধনীলকণ্ঠ সড়ক, বনসাবাড়ি -০৩, কাঠমান্ডুতে অবস্থিত। ডিজেপিএল কিছু ওটিসি ওষুধ এবং অ্যান্টিবায়োটিক দিয়ে শুরু করেছিল। ২০০৫ সালে, সুস্বাস্থ্য নামে একটি বিশেষায়িত বিভাগ চালু করেছিল যা হৃদ্বিজ্ঞান এবং বহুমূত্রবিজ্ঞানকে কেন্দ্র করে। ২০১১ সালে আরোগ্যম, চর্মরোগ সংক্রান্ত পণ্যগুলি নিয়ে একটি বিশেষায়িত বিভাগ চালু করেছিল  নিরোগ বিভাগটি জুন ২০১৩ সালে ৮৭০ মিলিয়ন রুপি বিনিয়োগের মাধ্যমে চালু করা হয়েছিল।  দেউরালি-জনতা ফার্মাসিউটিকালস এখন নেপালের অন্যতম বৃহৎ কোম্পানি। কোম্পানিটি আগামী ১০ বছরের মধ্যে কমপক্ষে পাঁচটি আন্তর্জাতিক বাজারে তার পণ্য রফতানির পরিকল্পনা করেছে। দেওরালি-জনতা ফার্মাসিউটিক্যালসকে স্বাস্থ্য খবর পত্রিকা স্বাস্থ্য পুরস্কার-২০১২ দ্বারা সেরা ঔষধ প্রস্তুতকারক কোম্পানি হিসাবে ভূষিত করেছিল। 

ডিজেপিএল হ'ল বিশ্ব স্বাস্থ্য সংস্থার - গুড ম্যানুফ্যাকচারিং প্র্যাকটিস (ডাব্লুএইচও-জিএমপি) সার্টিফিকেট প্রাপ্ত প্রথম নেপালি ঔষধ প্রস্তুতকারক কোম্পানি। 

## তথ্যসূত্র

 
## বহিঃসংযোগ
* সরকারী ওয়েবসাইট

বিষয়শ্রেণী:নেপালের ঔষধ প্রস্তুতকারক কোম্পানি
বিষয়শ্রেণী:১৯৮৮-এ প্রতিষ্ঠিত ঔষধ প্রস্তুতকারক কোম্পানি
বিষয়শ্রেণী:১৯৮৮-এ নেপালে প্রতিষ্ঠিত
হামদর্দ পাকিস্তান

**হামদর্দ পাকিস্তান**, (  ) একটি পাকিস্তানি ইউনানী ঔষধ কোম্পানি যা পাকিস্তানের করাচিতে অবস্থিত। এটি হাকিম সাইদ কর্তৃক ১৯৪৮ সালে হামদর্দ ল্যাবরেটরিজ (ওয়াকফ) হিসাবে প্রতিষ্ঠিত হয়েছিল।

## ইতিহাস
হাকিম আবদুল মাজিদ (১৮৮৩ &#x2013; ১৯২২) ১৯০৬ সালে দিল্লিতে হামদর্দ দাওয়াখানা নামে একটি সংস্থা প্রতিষ্ঠা করেছিলেন।  তখন এটি ছিল একটি ছোট ক্লিনিক এবং ভেষজ ওষুধের দোকান। আবদুল মাজিদ এমন এক পরিবার থেকে এসেছিলেন যেখানে অনেক ভেষজ চিকিৎসক ছিলেন এবং তিনি খ্যাতনামা ইউনানী চিকিৎসক হাকিম আজমল খানের ভেষজ ফার্মাসিতে যোগ দেন। তিনি চিকিৎসার জ্ঞান অর্জনের সাথে সাথে তিনি হাকিম হয়ে ওঠেন এবং নিজের ফার্মেসি ও ক্লিনিক প্রতিষ্ঠার সিদ্ধান্ত নেন, যার নাম দিয়েছিলেন হামদর্দ দাওয়াখানা। রুহ আফজা সিরাপ আনুষ্ঠানিকভাবে ১৯০৭ সালে চালু হয়েছিল।   

১৯৪০ সালে আবদুল মাজিদের কনিষ্ঠ পুত্র হাকিম মোহাম্মদ সাঈদ হামদর্দ দাওয়াখাকায় যোগ দেন। ১৯৪৭ নাগাদ, হামদর্দ ভারতীয় উপমহাদেশে ভেষজ পণ্য এবং ওষুধের বিশিষ্ট প্রস্তুতকারক হয়ে ওঠে।

১৯৪৭ সালে পাকিস্তানের স্বাধীনতার পরে সাঈদ ২৯ বছর বয়সে ১৯৪৮ সালের ৯ জানুয়ারি পাকিস্তানে পাড়ি জমান।   পরের বছর তিনি করাচির পুরাতন আরামবাগ অঞ্চলে হামদর্দ ল্যাবরেটরিজ পাকিস্তান প্রতিষ্ঠা করেছিলেন। ছয় বছরে ১৯৫৩ সাল নাগাদ সাঈদ এবং হামদর্দকে লাভজনক করতে ও পাকিস্তানের নেতৃস্থানীয় ভেষজ ওষুধ প্রস্তুতকারক হতে সক্ষম হন।  

১৯৫৩ সালে, যখন হামদার্ড একটি বড় ওষুধ কোম্পানিতে পরিণত হয়েছে, সাঈদ একে ওয়াকফ (একটি মুসলিম অনুদান সত্তা) হিসাবে ঘোষণা করেছিলেন।  

হাকিম সাঈদের মেয়ে, সংস্থার চেয়ারম্যান সাদিয়া রশিদ ২০১৬ সালে জানিয়েছিলেন যে তার বাবা পূর্ব পাকিস্তানেও 'হামদর্দ পাকিস্তান' নামে একটি শাখা চালু করেছিলেন। ১৯৭১ সালে বাংলাদেশ স্বাধীন হওয়ার পরে তার বাবা সেই শাখাটি বাংলাদেশের জনগণকে উপহার দিয়েছিলেন। 

## পণ্য

## আরো দেখুন

* হামদর্দ মেডিসিন অ্যান্ড ডেন্টিস্ট কলেজ
* হামদর্দ বিশ্ববিদ্যালয়

## তথ্যসূত্র

## বহিঃসংযোগ
* দাপ্তরিক ওয়েবসাইট

বিষয়শ্রেণী:পাকিস্তানের ঔষধ প্রস্তুতকারক কোম্পানি
বিষয়শ্রেণী:পাকিস্তানি মার্কা
বিষয়শ্রেণী:১৯৪৮-এ প্রতিষ্ঠিত স্বাস্থ্যসেবা কোম্পানি
বিষয়শ্রেণী:পাকিস্তানের বেসরকারিভাবে প্রতিষ্ঠিত কোম্পানি
বিষয়শ্রেণী:ইউনানী ঔষধ সংগঠন
বিষয়শ্রেণী:করাচি ভিত্তিক প্রস্তুতকারক কোম্পানি
গ্ল্যাক্সোস্মিথক্লাইন পাকিস্তান

**গ্ল্যাক্সোস্মিথক্লাইন পাকিস্তান (জিএসকে)** একটি পাকিস্তানি ওষুধ প্রস্তুতকারী কোম্পানি যা ব্রিটিশ কোম্পানি গ্ল্যাক্সোস্মিথক্লাইনের একটি সহায়ক সংস্থা।  এটি পাকিস্তানের বৃহত্তম ঔষধনির্মাণ কোম্পানি।

## ইতিহাস
কোম্পানিটি পাকিস্তানে গ্ল্যাক্সো ল্যাবরেটরিজ পাকিস্তান লিমিটেড হিসাবে কাজ শুরু করে এবং ১৯৫১ সালে করাচি স্টক এক্সচেঞ্জে তালিকাভুক্ত হয়। 

বেচাম, গ্ল্যাক্সো ওয়েলকাম এবং স্মিথ ক্লাইন নামে তিনটি কোম্পানি ২০০২ সালে একীভূত হয়ে জিএসকে পাকিস্তান নাম ধারণ করেছিল। 

২০০৮ সালের ডিসেম্বরে, জিএসকে পাকিস্তান প্রায় ৩৬.৫ মিলিয়ন মার্কিন ডলার দিয়ে ব্রিস্টল মায়ার্স স্কুইব অধিগ্রহণ করেছিল। 

২০১০ সালের ডিসেম্বরে, জিএসকে পাকিস্তান পাকিস্তানের স্টিফেল ল্যাবরেটরিজ অধিগহণ করে। 

## তথ্যসূত্র

 
বিষয়শ্রেণী:পাকিস্তানের ঔষধ প্রস্তুতকারক কোম্পানি
বিষয়শ্রেণী:পাকিস্তান স্টক এক্সচেঞ্জে তালিকাভুক্ত কোম্পানি
ইতালীয় ঔষধ সংস্থা

থাম্ব|ইতালীয় ঔষধ সংস্থা কার্যালয়
**ইতালীয় ঔষধ সংস্থা** (*এজেনজিয়া ইতালিয়ানা দেল ফার্মাকো*, এআইএফএ) হ'ল ইতালির ঔষধনির্মাণের নিয়ন্ত্রণমূলক কার্যক্রমের জন্য দায়ী সরকারী সংস্থা।

## আরো দেখুন

* ইউরোপীয় মেডিসিন এজেন্সি
* ইনস্তিতুতো সুপারিওরে দি সানিতা

## বহিঃসংযোগ

* 

বিষয়শ্রেণী:ইতালির ঔষধ প্রস্তুতকারক কোম্পানি
কিসেই ফার্মাসিউটিকাল

**কিসেই ফার্মাসিউটিকাল** জাপানের মাতসুমোতো, নাগানো ভিত্তিক একটি ঔষধনির্মাণ কোম্পানি। কিসেই কর্তৃক আবিষ্কৃত বা বিকশিত পণ্যগুলির মধ্যে রয়েছে: 

* ডিফেলিকেফালিন
* ফোস্তামাতিনিব (বাণিজ্যিক নাম তাভেলিসে)
* লিনজাগলিক্স
* মিতিগ্লাইনাইড (গ্লুফাস্ট)
* রিমোগ্লিফ্লোজিন ইতাবোনেট
* সিলোডোসিন (ইউরিয়েফ)
* ত্রানিলাস্ট (রিজাবেন)

২০২০ সালের মার্চ মাসে, কিসেই এবং সিজি অনকোলজি, ইনক সিজির অনকোলিটিক ইমিউমোথেরাপি ড্রাগ সিজি-১০০৭০ এর উন্নয়ন এবং বাণিজ্যিকীকরণের জন্য একচেটিয়া লাইসেন্স চুক্তি ঘোষণা করে। এই চুক্তিতে জাপান, দক্ষিণ কোরিয়া, তাইওয়ান এবং অন্যান্য এশীয় দেশ অন্তর্ভুক্ত ছিল, তবে চীন নয়। 

## তথ্যসূত্র

বিষয়শ্রেণী:জাপানের ঔষধ প্রস্তুতকারক কোম্পানি
শাহানা আশার

**শাহানা আশার** হচ্ছেন পাকিস্তানের একজন নারী রাজনীতিবিদ যিনি সিন্ধু প্রদেশের প্রাদেশিক সভা থেকে সংসদ সদস্য নির্বাচিত হয়েছেন। ২০১৮ সালে অনুষ্ঠিত পাকিস্তানের জাতীয় সাধারণ নির্বাচন থেকে শাহানা 'মুত্তাহিদা কওমি মুভমেন্ট' রাজনৈতিক দল থেকে সিন্ধু প্রদেশের প্রাদেশিক আইনসভায় নারী সংসদ সদস্য হিসেবে নির্বাচিত হন।
## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পাকিস্তানি রাজনীতিবিদ
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:মুত্তাহিদা কওমি মুভমেন্ট এমপিএ (সিন্ধ)
আদিগ্রহীয় চাকতি

[থাম্ব|[এইচএল টরি|এইচএল টরির আটাকামা লার্জ মিলিমিটার অ্যারে চিত্র।]]
একটি **আদিগ্রহীয় চাকতি** (ইংরেজি: protoplanetary disk) হল একটি নবগঠিত নবীন নক্ষত্র, বা একটি টি টরি নক্ষত্র বা হারবিগ এই/বিই নক্ষত্রের চারপাশে আবর্তনরত ঘন গ্যাস ও ধুলোর একটি পরিনাক্ষত্রিক চাকতি। আদিগ্রহীয় চাকতিকে সংশ্লিষ্ট নক্ষত্রের একটি উপচয় চাকতিও গণ্য করা হয়। কারণ গ্যাস বা অন্যান্য উপাদান চাকতির অভ্যন্তরীণ কিনারা থেকে নক্ষত্রের পৃষ্ঠভাগে পতিত হতে পারে। তবে যে উপচয় প্রক্রিয়ায় গ্রহ গঠিত হয় তা এই প্রক্রিয়াটির অনুরূপ নয়। বহির্মুখে উজ্জ্বল আলোক-বাষ্পীভবনকারী আদিগ্রহীয় চাকতিগুলিকে বলা হয় প্রোপ্লাইড।

২০১৮ সালের জুলাই মাসে এই ধরনের চাকতির প্রথম নিশ্চিত চিত্র পাওয়া যায়। ছবিটি ছিল পিডিএস ৭০বি নামে একটি জায়মান বহির্গ্রহের।

## তথ্যসূত্র

## আরও পড়ুন

* .
* 

* 

* 
* 

*আদিগ্রহীয় চাকতি
আণবিক মেঘ

একটি **আণবিক মেঘ** (ইংরেজি: molecular cloud) হল এক ধরনের আন্তঃনাক্ষত্রিক মেঘ। যখন এর ভিতর নক্ষত্র গঠনের কাজ চলে তখন একে **নাক্ষত্রিক নার্সারি** (ইংরেজি: stellar nursery) নামেও অভিহিত করা হয়। এই ধরনের মেঘের ঘনত্ব ও আকার অণুর, বিশেষত আণবিক হাইড্রোজেনের (H2) জন্মদানে সক্ষম। আন্তঃনাক্ষত্রিক মাধ্যমের অন্যান্য স্থানের তুলনায় আণবিক মেঘ ব্যতিক্রমী। কারণ, অন্য স্থানগুলিতে প্রধানত আয়নায়িত গ্যাস লক্ষিত যায়।

অবলোহিত বা বেতার পর্যবেক্ষণের মাধ্যমে আণবিক হাইড্রোজেন শনাক্ত করা কঠিন। তাই H2-এর উপস্থিতি নিশ্চিত করতে যে অণুটিকে অধিকাংশ ক্ষেত্রে ব্যবহার করা হয় সেটি হল কার্বন মনোক্সাইড (CO)। CO স্পষ্টতা ও H2 ভরকে ধ্রুবক মনে করা হয়। অবশ্য অন্যান্য ছায়াপথগুলির পর্যবেক্ষণে এই অনুমান সম্পর্কে সন্দেহ প্রকাশ করারও কয়েকটি কারণ রয়েছে।

আণবিক মেঘগুলির মধ্যে উচ্চতর ঘনত্বযুক্ত কয়েকটি অঞ্চল রয়েছে, যেখানে অধিকাংশ ধুলো ও অনেক গ্যাসের অষ্ঠি বিদ্যমান। এগুলিকে বলা হয় ক্লাম্প। মহাকর্ষীয় শক্তিগুলি ধুলো ও গ্যাসের পতনের পক্ষে যথোপযুক্ত হলে এই ক্লাম্পগুলি থেকে নক্ষত্রের উদ্ভব সূচিত হয়।

## তথ্যসূত্র

## বহিঃসংযোগ

* 


বিষয়শ্রেণী:নীহারিকা
বিষয়শ্রেণী:মহাজাগতিক ধূলি
আবু আল হাসান মাদ্রাসা

**আবু আল-হাসানের মাদ্রাসা**, যাকে **মেরিনিড মাদ্রাসা বা Marinid Madrasa (of Salé)ও বলা হয়**, একটি মধ্যযুগীয় মাদ্রাসা। এটি মরক্কোর পুরানো শহর স্যালে তে অবস্থিত। এটি ১৩৪১ সালে মেরিনিড সুলতান আবু আল-হাসান দ্বারা প্রতিষ্ঠিত হয়েছিল এবং মাদ্রাসাটি তার সমৃদ্ধ অলঙ্করণের জন্য বিখ্যাত। এটি স্যালের গ্র্যান্ড মসজিদের পাশেই অবস্থিত এবং শহরের ধর্মীয় ও বুদ্ধিভিত্তিক জীবনের উত্তরোত্তর বিকাশের কেন্দ্রবিন্দু হিসাবে মসজিদটিকে নির্মাণ করা হয়েছিল।

## স্থাপত্যশৈলী
মাদ্রাসার প্রবেশপথে অলংকৃত পাথুরে ঘোড়ার খুড়ের বাঁকানো দরজা পরিলক্ষিত হয়।এই প্রবেশদ্বারটি একটি ছোট ভেস্টিবুলের দিকে নির্দেশ করে, যা থেকে পাশের সিঁড়িটি দিয়ে উপরের তলায় যাওয়া যায়। ভেস্টিবুলের ওপারে,পাশের পথ দিয়ে প্রবেশ করলে প্রায় ৮ বাই ৫ মিটার এর একটি কেন্দ্রীয় ময়দান পাওয়া যায়। *জেলিজ* টাইলওয়ার্ক দিয়ে উঠোনটি প্রশস্ত করা হয়েছে, এতে একটি ছোট কেন্দ্রীয় ঝর্ণা রয়েছে এবং এটিকে বৃত্তাকার গাঁথনি কলামগুলির একটি গ্যালারী দ্বারা আবদ্ধ করা হয়েছে যা কাঠের খোদাই দ্বারা সজ্জিত। গ্যালারীর কলাম এবং উঠোনের বাইরের প্রাচীরের মধ্যে ফাঁকা স্থানগুলি জ্যামিতিক নক্ষত্রের নকশায় খোদাই করা আঁকা কাঠের সিলিং দ্বারা আবৃত, যার একটি অংশকে তার আনুমানিক মূল রঙে ফিরিয়ে নেয়া হয়েছে। কাছাকাছি গ্র্যান্ড মসজিদের মতো পুরো বিল্ডিংটি সেই সময়ের *[[কিবলা]]* র(প্রার্থনার দিকনির্দেশনা) দিকে সারিবদ্ধ করা হয়েছে। তদনুসারে, প্রাঙ্গণের শেষ প্রান্তে একটি বিশাল আয়তক্ষেত্রাকার প্রার্থনা কক্ষ রয়েছে যা *[[মিহরাব]]* নামে পরিচিত, যার চারপাশে আরও জটিল কারুকাজ এবং খোদাই করা জানালা রয়েছে। ঘরটি মিহরাবের দুপাশে খিলান দ্বারা তিনটি ফাঁকে বিভক্ত করা হয়েছে এবং আরও কাঠের সিলিং দ্বারা আবৃত। উপরের তলাটি ছাত্রদের জন্য এবং থাকার জায়গা হিসেবে ব্যবহৃত হয়। এই ধরনের অন্যান্য মাদ্রাসার মত শিক্ষার্থীদের জন্য সামনের খোলা ময়দানে তাকানোর এই মাদ্রাসার শিক্ষার্থীদের কক্ষে কোনো জানালা নেই।

সম্ভবত অন্যান্য মেরিনিড মাদ্রাসার চেয়ে, এই মাদ্রাসার সাথে নাসরি শিল্প ও স্থাপত্যের (যেমন প্রাসাদ আলহাম্বরা) মিল পাওয়া যায়, যা দুই অঞ্চলের মধ্যে শৈল্পিক শব্দভান্ডার ভাগ করেছে। *অলঙ্করণটি জেলিজ* টাইলওয়ার্কসমেত মেঝে এবং ঢেকে দেয়া নীচের দেয়ালগুলি নিয়ে গঠিত, উপরে কাঠের ছাউনি রয়েছে। কাঠ এবং স্টুকো উভয়ই ক্যালিগ্রাফিক সজ্জায় এবং জ্যামিতিক, আরবস্কু এবং পুষ্পশোভিত/উদ্ভিজ্জ নিদর্শনগুলির একটি পরিবর্তনীয় পুস্তক সহ খোদাই করা হয়েছে। শিলালিপি সহ খোদাই করা ভবনের ভিত্তি একটি আয়তক্ষেত্রাকার মার্বেল প্যানেল যা মূলত উঠোনের উত্তর-পশ্চিম দেয়ালে স্থাপন করা হয়েছিল (মিহরাব এবং প্রার্থনার ঘরের বিপরীতে)।
## চিত্রশালা

চিত্র:Salé Madrasa DSCF6823.jpg|মাদ্রাসার প্রবেশদ্বার
চিত্র:Salé Madrasa DSCF6663.jpg|উত্তর-পশ্চিম দিকে তাকিয়ে মাদ্রাসার উঠোন
চিত্র:Merinide Medrassa.jpg|মাদ্রাসার উঠোন এবং ঝর্ণা, দক্ষিণ পূর্ব দিকে *[[Mihrab|মিহরাবের দিকে তাকিয়ে]]*
চিত্র:Détails arabesques salé.jpg|উঠোনের পার্শ্ববর্তী গ্যালারীগুলির মধ্যে স্টুকো এবং কাঠের খোদাই
চিত্র:Déco plafond médersa de salé.jpg|উঠানের গ্যালারীগুলির একটির নিচে পুনরুদ্ধার করা আঁকা কাঠের সিলিং
চিত্র:Inside Meridine Medrassa of Salé.jpg|নামাজ ঘরের *[[Mihrab|মিহরাব]]*
চিত্র:Cellules des étudiants à la médersa de salé.jpg|উপরের তলায় ছাত্র কোষ


## তথ্যসূত্র

বিষয়শ্রেণী:মরক্কোর মাদ্রাসা
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
ইসলাম অ্যান্ড মর্ডানিটিস

***ইসলাম অ্যান্ড মর্ডানিটিস*** হাঙ্গেরির বুদাপেস্টের সেন্ট্রাল ইউরোপীয় বিশ্ববিদ্যালয়ের অধ্যাপক আজিজ আল-আজমেহের একটি বই। এটি ১৯৯৩ সালে প্রকাশিত হয়েছিল। প্রাচ্যতত্ত্ব ও ইসলামপন্থী দৃষ্টিভঙ্গি দ্বারা নির্মিত মিথস্ক্রিয়াগুলি সম্পর্কে মিথকথাকে বিশ্লেষণ করে বইটি ইসলাম ও ইউরোপের মধ্যকার মিথস্ক্রিয়ার ইতিহাস অনুসন্ধান করেছে। ২০০৯ সালের আগস্টে এর একটি নতুন সংস্করণ প্রকাশিত হয়েছিল, এছাড়াও ১/১১-এর পরে ইসলাম ধর্ম ও অযৌক্তিকতাবাদকে ঘিরে বক্তৃতাগুলোও এর মাধ্যমে পরীক্ষা করা হয়েছিল।

## অভ্যর্থনা
*[[দ্য গার্ডিয়ান]]* লিখেছে "ইসলাম অ্যান্ড মর্ডানিটিস জরুরী প্রশ্ন উত্থাপন করে যা সমসাময়িক বিশ্বের উদ্বেগের কেন্দ্রবিন্দু।" *নিউ স্টেটসম্যান* লিখেছে, "আজ ব্রিটেনের এই বিষয়গুলোর মধ্যে আজিজ আল-আজমেহ সম্ভবত সবচেয়ে মৌলিক চিন্তাবিদ।

## সংস্করণ
* প্রথম সংস্করণ: 
* ২০০৯ সংস্করণ: 

## আরও দেখুন
* ইসলামি সাহিত্য
* এনসাইক্লোপিডিয়া অফ শিয়া
* এনসাইক্লোপিডিয়া অফ ইমাম আলী

## তথ্যসূত্র

## বহিঃসংযোগ
* পেঙ্গুইন র্যান্ডম হাউসে বইটির প্রোফাইল

বিষয়শ্রেণী:ইসলাম শিক্ষা
বিষয়শ্রেণী:ইসলামবাদ
বিষয়শ্রেণী:ইসলামি অধ্যয়নের বই
বিষয়শ্রেণী:আধুনিকত্ব
বিষয়শ্রেণী:ইসলাম ও সমাজ
বিষয়শ্রেণী:ইসলামি সংস্কৃতি
বিষয়শ্রেণী:ইসলামের মধ্যে উদার ও প্রগতিশীল আন্দোলন
বিষয়শ্রেণী:ইসলাম ও সমাজ সম্পর্কে বই
দায়ারা

থাম্ব
**দায়ারা** হলো সেনেগালের ঐতিহ্যবাহী কুরআনী স্কুলগুলির নামকরণের জন্য দেয়া উপাধি যেসব স্কুল বহু শতাব্দী ধরে পশ্চিম আফ্রিকার দেশগুলিতে সকল স্তরের মানুষের জন্য ইসলামী শিক্ষা নিশ্চিত করার জন্য সুপরিচিত।

দায়ারা গুলি প্রায়শই শিক্ষার্থীদের  শারীরিক শাস্তি দিয়ে থাকে, যা পশ্চিম আফ্রিকার অনেক মুসলমানের কাছে শিক্ষাব্যবস্থার একটি গুরুত্বপূর্ণ অঙ্গ হিসাবে বিবেচিত হয়। দায়ারা সম্পর্কে জালাত    এবং জাতিসংঘের মতো সংস্থাগুলি ঘন ঘন নির্যাতন এবং "সমসাময়িক দাসত্ব" সম্পর্কিত সংবাদ প্রকাশ করেছে। এই রিপোর্টগুলিতে তালিব নামক শিশু ভিক্ষুকদের আর্থিক শোষণ এবং দুর্ব্যবহারের অভিযোগ অন্তর্ভুক্ত রয়েছে।  সেনেগালের অনেক তালিব ইচ্ছাকৃতভাবে নিজের ক্ষতি করে যাতে তাদের চিকিৎসার ও যত্নের প্রয়োজন হয় এবং দায়ারাগুলি থেকে তাঁদের সরিয়ে দেওয়া হয়। 

## তথ্যসূত্র

বিষয়শ্রেণী:মাদ্রাসা
বিষয়শ্রেণী:ইসলামি পরিভাষা
বিষয়শ্রেণী:ইসলামি শিক্ষা
বিষয়শ্রেণী:সুফিবাদ
মেহমেত সাকির পাশা মাদ্রাসা

**মেহমেত সাকির পাশা মাদ্রাসা**, যাকে **মুস্তাফাপাশার** মাদ্রাসাও বলা হয়। মধ্য তুরস্কের নেভসেহির প্রদেশে অবস্থিত একটি ইসলামি শিক্ষাপ্রতিষ্ঠান। ১৯ তম শতাব্দীর একটি মাদ্রাসা। মাদ্রাসাটি ক্যারাভানসরাই হিসাবেও পরিচিত। 

## অবস্থান
মাদ্রাসাটি নেভসেহির প্রদেশের আর্জিপ জেলার মোস্তফাপাশায় অবস্থিত। মোস্তফাপাশা আগে সিনাসোস নামে পরিচিত ছিল। মাদ্রাসাটির ভৌগোলিক স্থানাক হলঃ   ।

## ইতিহাস
১৮৯০ সালে শহর কেন্দ্রে মেহমেত সাকির পাশা মাদ্রাসাটি তৈরি করেন। মাদ্রাসাটি ইমারেত(অনাহারীদের বিনামূল্যে খাওয়ার জায়গা) হিসাবেও ব্যবহৃত হত। রিপাবলিকান যুগে মাদ্রাসাটি কার্পেটের বাজার হিসাবে ব্যবহৃত হত।  ১৯৮২ সালে মাদ্রাসাটিকে পুননির্মাণ করা হয়। বর্তমানে এটি কাপাডোক্যা স্নাতকার্থী স্কুলের একটি অংশ হিসাবে ব্যবহার হচ্ছে। 

## স্থাপত্য
মাদ্রাসাটি  ভবনটি ইংরেজি বর্ণ ইউ-আকৃতির। মাদ্রাসার মূল ফটকটিতে একটি সাত-লাইনের শিলালিপি রয়েছে। শিক্ষার্থীদের থাকার ঘর খিলানযুক্ত বারান্দার পিছনে অবস্থিত। 

## তথ্যসূত্র
 

বিষয়শ্রেণী:১৮৯০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:তুরস্কের দর্শনীয় স্থান
বিষয়শ্রেণী:তুরস্কের মাদ্রাসা
বিষয়শ্রেণী:তুরস্কের ভবন ও স্থাপনা
মিসবাহিয়া মাদ্রাসা

**মিসবাহিয়া মাদ্রাসা** () মরক্কোয় অবস্থিত একটি প্রাচীন মাদ্রাসা।

## অবস্থান
মাদ্রাসাটি মরক্কোর ফেজ শহরের পুরাতন মদিনা অঞ্চলের ফেস এল বালি এলাকায় অবস্থিত। মাদ্রাসাটি আল কারাওইন বিশ্ববিদ্যালয়ের পাশেই অবস্থিত।

## ইতিহাস
১৩৪৬ সালে মাদ্রাসাটি নির্মিত হয়। মেরিনিড আমলে  মাদ্রাসাটি নির্মাণ করা হয়েছে। মেরিনিড সুলতান আবু আল-হাসানের পৃষ্ঠপোষকতায় মাদ্রাসাটি নির্মাণ করা হয়েছে। আবু আল-হাসান শহরের অন্যান্য মাদ্রাসাগুলিও নির্মাণ করেন।

মাদ্রাসাটির নাম ''ফকিহ'' *আল-মেসবাহির* নাম অনুসারে নামকরণ করা হয়। যিনি মাদ্রাসায় প্রথম ফকিহ পড়তেন।

## স্থাপত্য
মাদ্রাসাটির স্বতন্ত্র হলো নির্মাণ ও সজ্জায় সাদা মার্বেল ব্যবহৃত হয়েছে। সাদা মার্বেলগুলো আবু আল-হাসান আল-আন্দালুসের (স্পেন) আলমেরিয়া শহর থেকে আমদানি করেন।  মার্বেল ব্যাপক ব্যবহারের কারণে মাদ্রাসার ডাক নাম ছিল *আর-রাখাম* *মাদ্রাসা*  ( ) যার অর্থ 'মার্বেলের স্কুল'।   উঠোনের চারপাশে কেন্দ্রীভূত মাদ্রাসা ভবনটি মূলত একটি নিচতলা এবং তিনটি উপরি তলা নিয়ে গঠিত। তবে উপরের তলটি ধ্বংস হয়ে গেছে। উঠোনের উত্তর দিকে একটি বিশাল দ্বৈত-খিলানযুক্ত বর্গকার প্রার্থনা কক্ষ রয়েছে। দ্বি-খিলানযুক্ত প্রবেশদ্বারটি মেরিনিড স্থাপত্যের অনন্য বৈশিষ্ট্য এবং এটি চারপাশে একটি কাঠামোতে আরবি নাসখ লিপিসহ খোদাই করা স্টুকো দিয়ে সমৃদ্ধভাবে সজ্জিত। প্রার্থনা কক্ষে *[[মিহরাব]]* নেই । মাদ্রাসায় বিভিন্ন তলা মিলে ১১৭ টি কক্ষ রয়েছে যেখানে সারা দেশ থেকে আগত প্রায় ১৪০ জন শিক্ষার্থী থাকতে পারে।

## সংরক্ষণের অবস্থা
অবহেলা ও দুর্বল পুনর্নির্মাণের প্রচেষ্টার কারণে মাদ্রাসা মারাত্মকভাবে ক্ষতিগ্রস্ত হয়েছে এবং সময়ের সাথে সাথে এর উপাদানগুলি ধসে পড়েছে। প্রার্থনা কক্ষের গম্বুজ, ওযুর ঘরের ছাদ এবং অন্যান্য কয়েকটি কক্ষ ধ্বংস হয়ে গিয়েছে এবং মূর্তিযুক্ত মার্বেলগুলিরও ক্ষতি হয়েছে। তারপরও এটি এখনও মেরিনিড স্থাপত্যের মূল্যবান নিদর্শন এবং ফুল এবং জ্যামিতিক সজ্জাগুলির মূল গঠনগুলো পূর্বের আকৃতি ধরে রেখেছে। ১৯৯০ এর দশকের শুরুর দিকে পুনর্নির্মাণের কাজ শুরু হয়।  নগরীর অন্যান্য মাদ্রাসাগুলি এবং ঐতিহাসিক স্মৃতিস্তম্ভগুলির বৃহত্তর পুনরুদ্ধার কর্মসূচির আওতায় শেষ পর্যন্ত এই পুনর্নির্মাণ ২০১৭ সালে শেষ হয়েছে। 

## তথ্যসূত্র
 

বিষয়শ্রেণী:মরক্কোর মাদ্রাসা
বিষয়শ্রেণী:১৩৪৬-এ প্রতিষ্ঠিত
বিষয়শ্রেণী:মরক্কোর স্থাপত্য
নুরুদ্দিন মাদ্রাসা

**নুরুদ্দিন মাদ্রাসা** () সিরিয়ার দামেস্কে অবস্থিত একটি মাদ্রাসা। এটি শহরের দেয়ালের অভ্যন্তরে সাক আল-খায়াত্তিন অঞ্চলে অবস্থিত। ১১৬৭ সালে সিরিয়ার আতাবেগ নুরউদ্দিন জেনগি দ্বারা মাদ্রাসাটি নির্মিত হয়। সেখানেই তাকে সমাহিত করা হয়েছে। কমপ্লেক্সটিতে একটি মসজিদ, একটি মাদ্রাসা এবং প্রতিষ্ঠাতার সমাধি রয়েছে। দামেস্কে এইরকম কমপ্লেক্স এটিই প্রথম নির্মিত হয়।

সমাধি-মাদ্রাসা কমপ্লেক্সটিতে দুটি গম্বুজ রয়েছে। প্রথমটি এবং লম্বাটি দুটির মধ্যে প্রাচীনতম। যা নুরুদ্দিন জেনগির সমাধির উপরে অবস্থিত। দ্বিতীয়টি ছোট মুকার্নস গম্বুজ এটি নুরুদ্দিন সমাধির গম্বুজটির মতোই। যা দামেস্কের গভর্নর আমির জামালুদ্দিনের সমাধির (মৃত্যু ১২৬৯) উপর অবস্থিত।

## আরও দেখুন
* নুরউদ্দিন জেনগি
* জামাল আল-দীন আল-গজনভী
* মধ্যযুগীয় আরবি এবং পশ্চিম ইউরোপীয় গম্বুজগুলির ইতিহাস

## তথ্যসূত্র
 

বিষয়শ্রেণী:দামেস্কের মসজিদ
বিষয়শ্রেণী:১১৬৭-এ প্রতিষ্ঠিত
বিষয়শ্রেণী:সিরিয়ার মাদ্রাসা
বিষয়শ্রেণী:দামেস্কের মাদ্রাসা
বিষয়শ্রেণী:১২শ শতাব্দীর মসজিদ
বিষয়শ্রেণী:সিরিয়ার সমাধিসৌধ
মাকাম আল-নবি সেইন মসজিদ

**এলা-নবি সেইন মসজিদ** (       ) সমুদ্রতল উপরে ৪৮৭ মিটার উচ্চতায় ইসরাইলের নাসরৎ এর উত্তর-পশ্চিম উপকণ্ঠে অবস্থিত । মসজিদটি উত্তর-পূর্ব থেকে শহরটি ঘিরে শেষপ্রান্তে অবস্থিত , যিশুর কৈশোরের সেলসিয়ান বেসিলিকা নামক স্থান থেকে প্রায় দেড়শো মিটার উত্তরে, নাসরৎ এবং দক্ষিণে যিযরিয়েল উপত্যকাতে।

এর নাম কখনও কখনও  অনেকেই ভুল বুঝে মনে করেন এর মানে আল-নবীর Sa'in (  ), যার অর্থ "নবীর সেইন" হবে, যদিও ইসলামে এমন কোন নবী নেই; এর আসল নামটির অর্থ "**আমরা যে নবীর কাছে যাই"**

## নামকরণ

মসজিদটির নামকরণ করা হয়েছে এই পাহাড়ের জন্য যার উপর এটি অবস্থিত, যা স্থানীয় চিহ্নগুলিতে আনুষ্ঠানিকভাবে নবী সাইনের রোমানাইজড। এটিকে বিভিন্নভাবে  Nabi Sa'id, Neby Sȧîn, Neby Sain, এবং Mt Oaber Simani  নামেও উল্লেখ করা হয়েছে। এটি স্পষ্টতই ইশাইয়া-এর একটি স্থানীয় দুর্নীতি, যা সাধারণত ** আরবিতে ()।**

## স্থাপত্যশৈলী
বাম|থাম্ব| অভ্যন্তরীণ
বাম|থাম্ব| অভ্যন্তরীণ

মসজিদটি ট্র্যাপিজয়েড আকারে একটি দ্বিতল কাঠামো এবং এটি গোড়ার দিকে ২০ মিটার দীর্ঘ এবং প্রস্থেও ২০ মিটার। রাস্তার মুখোমুখি উত্তর দিকের সামনে অষ্টভুজ মিনার বারান্দা আছে যেখানে চারটি জানালা উঁচু টাওয়ারটিকে ঘিরে রয়েছে। দ্বিতীয় তলার সামনের অংশটি উজ্জ্বল সবুজ রঙে আঁকা এবং  জানালাগুলির উপরে পাঁচটি খিলান  রয়েছে, প্রতিটিই একটি ছোট বৃত্তাকার জানালা । ১ম তলার পুরো সম্মুখভাগটি সাতটি পৃথক জোড়ার সংকীর্ণ কলামের যা সবুজ রঙে আঁকা।

প্রথম তলের প্রবেশদ্বারটি ওপারের একটি উন্মুক্ত করিডোরে নিয়ে যায়, যা ভবনের পশ্চিম সম্মুখ অংশে প্রসারিত।
মসজিদটি কয়েকটি কক্ষে বিভক্ত, একটি ঘর সহ যা শেখের সমাধিস্থল হিসাবে বিবেচিত হয়।

## তথ্যসূত্র

## বহিঃসংযোগ

বিষয়শ্রেণী:গম্বুজসহ ধর্মীয় ভবন ও স্থাপনা
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:ইসরায়েলের মসজিদ
বিষয়শ্রেণী:গম্বুজসহ মসজিদ
নেহা (অভিনেত্রী)

**শাবানা রাজা** (জন্ম ১৮ এপ্রিল ১৯৭৫), **নেহা বাজপাই** বা সহজভাবে **নেহা** নামে বেশি পরিচিত, একজন ভারতীয় চলচ্চিত্র অভিনেত্রী এবং চলচ্চিত্র নির্মাতা, যিনি মূলত বলিউডে তার কাজের জন্য পরিচিত। তিনি একটি মুসলিম পরিবারে জন্মগ্রহণ করেন এবং *করীব* (১৯৯৮) চলচ্চিত্রে ববি দেওলের বিপরীতে অভিনয়ের মধ্য দিয়ে চলচ্চিত্রে আত্মপ্রকাশ করেন। তার পরবর্তী মুক্তিপ্রাপ্ত চলচ্চিত্র হল *হোগি প্যায়ার কি জিত* (১৯৯৯), যেখানে তিনি অজয় দেবগনের বিপরীতে কেন্দ্রীয় নারী চরিত্রে অভিনয় করেন। তিনি *ফিজা* (২০০০) চলচ্চিত্রে হৃতিক রোশনের প্রেমিকা, *রাহুল* (২০০১) এবং *আত্মা (২০০৬)-সহ বেশ কয়েকটি চলচ্চিত্রে অভিনয় করেছেন।* বিরতির পরে, তিনি ২০১০ সালে তার আসল নামে অভিনয়ে ফিরে আসেন।

## ব্যক্তিগত জীবন
২০০৬ সালের এপ্রিল মাসে তিনি ভারতীয় অভিনেতা মনোজ বাজপেয়ীর সাথে বিবাহ বন্ধনে আবদ্ধ হন। এই দম্পতির আভা নাইলা নামে একটি কন্যাসন্তান রয়েছে।

## চলচ্চিত্রের তালিকা

## তথ্যসূত্র
 

## বহিঃসংযোগ

* 

বিষয়শ্রেণী:মহারাষ্ট্রের অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
মাহমুদিয়া মসজিদ

**মাহমুদিয়া মসজিদ** (, ) জাফার বৃহত্তম ও তাৎপর্য্যপূর্ণ মসজিদ, এটি এখন বৃহত্তর তেল আবিবের অংশ এটি দুটি বিশাল আঙ্গিনা এবং উঠোনের চারপাশে সাজানো একটি জটিল ভবন দ্বারা গঠিত। ফিলিস্তিন উসমানীয় শাসনের অধীনে থাকাকালীন ১৮ এবং ১৯ শতকে পুরো ভবন, গেট এবং উঠানগুলি বিভিন্ন পর্যায়ে নির্মিত হয়েছিল।

## ইতিহাস
বাম|থাম্ব| মসজিদের উঠোন
গভর্নর শেখ মুহাম্মদ আল-খলিলির নির্দেশে ১৭৩০ সালে মাহমুদিয়া মসজিদের প্রাথমিক নির্মাণ কাজ শুরু হয়েছিল বলে জানা যায়। মসজিদের দক্ষিণ দেয়ালে এম্বেড করা একটি ফোয়ারা আছে যা ১৮ শতকের শেষের দিকে এবং ১৯ শতকের গোড়ার দিকে একরের গভর্নর সুলায়মান পাশা  তৈরি করেন।

বর্তমান মসজিদের বেশিরভাগ গাজা ও জাফার উসমানীয় গভর্নর মুহাম্মদ আবু-নব্বুত দ্বারা ১৮১২ সালে নির্মিত হয়েছিল। মূল উঠোনটি মসজিদের পশ্চিম অংশে অবস্থিত, এর তোরণ এবং বিশাল আয়তক্ষেত্রাকার নামাজঘর  দুটি বড় অগভীর গম্বুজ দ্বারা আচ্ছাদিত এবং এর সরু মিনারটি তার কাছেই অবস্থিত। পূর্ববর্তী নির্মাণের চিহ্নগুলি খুব কমই লক্ষণীয়, তবে গবেষণা অনুসারে আবু-নববুতের মসজিদটি জাফার বিবি পরিবারের অন্তর্ভুক্ত একটি ছোট মসজিদের ভিত্তিতে নির্মিত হয়েছিল। ভবনটি সিজারিয়া এবং আশ্কেলোন এর রোমান কলামগুলি পুনরায় ব্যবহার করেছে। 

## অবস্থান
বাম|থাম্ব|180px|মিনার
পুরাতন জাফার উত্তর-পূর্ব কোণটিই হল মাহমুদিয়া মসজিদ। উনিশ শতকের মাঝামাঝি সময়ে, জাফার দেয়ালগুলি ধীরে ধীরে ভেঙে ফেলা হয়েছিল যার ফলে মসজিদে আরও একটি বড় সংযোজন হয়েছিল। বিংশ শতাব্দীর শেষের দিকে, সরকারী কেন্দ্র প্রাচীন দেয়ালের ঠিক বাইরে মসজিদটির পূর্ব দিকে চলে গেছে। সরকারী ভবন থেকে মসজিদে প্রবেশের সুবিধার্থে ক্লক-টাওয়ার প্লাজার মুখোমুখি মসজিদের পূর্ব দেয়ালে একটি নতুন গেট নির্মিত হয়েছিল। "গভর্নরগণের দ্বার" নামকরণ করা এই গেটটি সুলতান সুলাইমানের সময় দ্বারা জেরুজালেমে ১৭ শতাব্দীতে নির্মিত *সাবিল সুলায়মানের নকশা*কে প্রতিফলিত করে।

বর্তমানে মসজিদের বাইরের দেয়ালসংলগ্ন স্থানে বেশিরভাগ দোকানগুলি থাকে। তবে কয়েকটি জায়গায় প্রার্থনা হলের দুটি অগভীর গম্বুজ এবং আনুষঙ্গিক বহু গম্বুজ এখনও আশেপাশের রাস্তাগুলি থেকে দৃশ্যমান। মিনারের লম্বা এবং পরিশোধিত সিল্যুয়েট এখনও পুরাতন জাফা এবং এর চারপাশ থেকে লক্ষণীয়।

## চিত্রশালা

চিত্র:Mahumudiya-mosque1.jpg|মসজিদের গম্বুজ
চিত্র:Mahumudiya-mosque2.jpg|মসজিদের মিহরাব
File:PikiWiki Israel 12430 sebile sulliman in jaffa.jpg
File:Mahmudija176.jpg
File:Mahmudija133.jpg
File:Mahmudija193.jpg
File:Mahmudije039.jpg
File:Mahmudija156.jpg
File:Oerlogplatz 018.jpg
File:Polis 103.jpg
File:Mahmudija 124.jpg|২০০৯ সালে মসজিদটি


## তথ্যসূত্র
 

## গ্রন্থপঞ্জি

*
*Kana`an, Ruba (2001), *[https://web.archive.org/web/20110604200257/http://archnet.org/library/documents/one-document.jsp?document_id=10380 Waqf, Architecture, and Political Self-Fashioning: The Construction of the Great Mosque of Jaffa by Muhammad Aga Abu Nabbut.]*  In Muqarnas XVIII: An Annual on Islamic Art and Architecture. Gülru Necipoglu (ed.). Leiden: E.J. Brill. (.htlm link)
*

## বহিঃসংযোগ

বিষয়শ্রেণী:গম্বুজসহ ধর্মীয় ভবন ও স্থাপনা
বিষয়শ্রেণী:তেল আবিবের মসজিদ
বিষয়শ্রেণী:ইসরাইলে উসমানীয় স্থাপত্য
বিষয়শ্রেণী:গম্বুজসহ মসজিদ
পেরভানে মাদ্রাসা

**পেরভানে মাদ্রাসা** () তুরস্কের সিনোপে অবস্থিত একটি ঐতিহাসিক মাদ্রাসা (ইসলামি শিক্ষাপ্রতিষ্ঠান)।

মাদ্রাসাটি সিনোপ উপদ্বীপের মাঝখানে অবস্থিত। আর একটি ঐতিহাসিক ভবন আলাউদ্দিন মসজিদটি মাদ্রাসার দক্ষিণে অবস্থিত। 

## পটভূমি
১৩তম শতকের দ্বিতীয়ার্ধে রুম সালতানাতের অবসানের আমলের পেরভানে (উজির) হিসাবে পরিচিত মুইন আল-দীন সুলায়মান পারওয়ানা। ১২৬২ সালে তিনি ট্রেবিজন্ড সাম্রাজ্য থেকে সিনোপকে পুনরায় দখল করেন। 

সুলতান সিনোপের ইকতা' পেরভানেকে হিসাবে নিয়োগ করেন। সেলজুকদের একজন প্রজা হয়েও পেরভানে সিনোপের কার্যত শাসক হন। তিনি ১২৬৫ সালে মাদ্রাসাটি তৈরি করেন।  মাদ্রাসাটি চান্দার বেইলিক ও উসমানীয় সাম্রাজ্য সময়ে ব্যবহৃত হত। তুর্কি প্রজাতন্ত্রের ঘোষণার পরে মাদ্রাসাগুলি আধুনিক স্কুলগুলির দ্বারা প্রতিস্থাপিত হয় এবং পেরভানে মাদ্রাসা বন্ধ হয়ে যায়। ১৯৩২ সাল থেকে মাদ্রাসা ভবনটি প্রত্নতাত্ত্বিক নিদর্শন এবং ১৯২১ সালের পরে সংগৃহীত নৃকুলবিদ্যার অঙ্গ হিসাবে ব্যবহৃত হয়। ১৯৪১ সালে মাদ্রাসাটি একটি যাদুঘর হিসাবে প্রতিষ্ঠিত হয়। ১৯৭০ সালে জাদুঘরটি তার নতুন ভবনে স্থানান্তরিত হবার আগ পর্যন্ত মাদ্রাসাটি যাদুঘর হিসাবে ব্যবহৃত হয়। ২০০২ সালে ভবনটি সিনোপ সরকারকে হস্তান্তর করা হয়। এটি এখন বাজার হিসাবে ব্যবহৃত হয়।

## স্থাপত্য
মাদ্রাসাটি  বিশিষ্ট। ভবনটি উত্তর-দক্ষিণ দিক বরাবর অবস্থিত। দক্ষিণে প্রধান প্রবেশপথটি মার্বেল পাথরের তৈরি। প্রবেশপথ প্রতিটি পাশে দুটি কক্ষ রয়েছে। ভবনের উভয় পাশে পাঁচজন শিক্ষার্থীদের থাকার ব্যবস্থা রয়েছে। উঠোনে একটা ঝর্ণা আছে।  একজন অ্যাডমিরাল (গাজী চেলবি) এবং তার মেয়ের সমাধিও মাদ্রাসায় রয়েছে।

## তথ্যসূত্র
 

বিষয়শ্রেণী:তুরস্কের মাদ্রাসা
বিষয়শ্রেণী:১৩শ শতাব্দীতে প্রতিষ্ঠিত শিক্ষাপ্রতিষ্ঠান
বিষয়শ্রেণী:তুরস্কের হাটবাজার